title: Decizia (UE) 2016/1981 a Consiliului din 8 noiembrie 2016 de numire a unui supleant, propus de Regatul Suediei, în cadrul Comitetului Regiunilor

text:
               12.11.2016

               RO

               Jurnalul Oficial al Uniunii Europene

               L 305/29

         DECIZIA (UE) 2016/1981 A CONSILIULUI
   din 8 noiembrie 2016
   de numire a unui supleant, propus de Regatul Suediei, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului suedez,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 20 iulie 2015, prin Decizia (UE) 2015/1203 a Consiliului (4), domnul Kenth LÖVGREN a fost înlocuit de doamna Ingeborg WIKSTEN în calitatea de supleant.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului doamnei Ingeborg WIKSTEN,

         ADOPTĂ PREZENTA DECIZIE:
   Articolul 1
   Este numit în calitatea de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul Mohamad HASSAN, Ledamot i kommunfullmäktige, Uppsala kommun.

         Articolul 2
   Prezenta decizie intră în vigoare la data adoptării.

      Adoptată la Bruxelles, 8 noiembrie 2016.

            Pentru Consiliu

            Președintele

         P. KAŽIMÍR

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2015/1203 a Consiliului din 20 iulie 2015 de numire a trei membri suedezi și a șase supleanți suedezi în cadrul Comitetului Regiunilor (JO L 195, 23.7.2015, p. 44).


title: 2013/374/UE: Decizia Consiliului din 9 iulie 2013 de numire a unui membru în cadrul Curții de Conturi

text:
               12.7.2013

               RO

               Jurnalul Oficial al Uniunii Europene

               L 191/11

         DECIZIA CONSILIULUI
   din 9 iulie 2013
   de numire a unui membru în cadrul Curții de Conturi
   (2013/374/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 286 alineatul (2),
   având în vedere Tratatul de aderare a Republicii Croația,
   având în vedere avizul Parlamentului European (1),
   întrucât:

               (1)

               În conformitate cu articolul 285 al doilea paragraf din Tratatul privind funcționarea Uniunii Europene, Curtea de Conturi se compune din câte un cetățean al fiecărui stat membru.

               (2)

               Ca urmare a aderării Republicii Croația la Uniunea Europeană, Curtea de Conturi ar trebui să fie completată prin numirea unui membru suplimentar cu un mandat de șase ani,

         ADOPTĂ PREZENTA DECIZIE:
   Articolul 1
   Domnul Neven MATES se numește membru în cadrul Curții de Conturi pentru o perioadă de șase ani, cuprinsă între 15 iulie 2013 și 14 iulie 2019.
   Articolul 2
   Prezenta decizie întră în vigoare la data adoptării.

      Adoptată la Bruxelles, 9 iulie 2013.

            Pentru Consiliu

            Președintele

         R. ŠADŽIUS

      (1)  Avizul din 12 iunie 2013 (nepublicat încă în Jurnalul Oficial).


title: 2013/338/UE: Decizia reprezentanților guvernelor statelor membre din 26 iunie 2013 privind numirea unor judecători în cadrul Curții de Justiție

text:
               29.6.2013

               RO

               Jurnalul Oficial al Uniunii Europene

               L 179/94

         DECIZIA REPREZENTANȚILOR GUVERNELOR STATELOR MEMBRE
   din 26 iunie 2013
   privind numirea unor judecători în cadrul Curții de Justiție
   (2013/338/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 253 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               În temeiul articolelor 5 și 7 din Protocolul privind Statutul Curții de Justiție a Uniunii Europene și ca urmare a demisiei domnilor Uno LÕHMUS și Jean-Jacques KASEL, cu efect de la 6 octombrie 2013, este necesar să se procedeze la numirea a doi judecători în cadrul Curții de Justiție pentru durata rămasă a mandatului domnilor Uno LÕHMUS și Jean-Jacques KASEL, respectiv până la 6 octombrie 2015.

               (2)

               Pentru posturile care au devenit vacante au fost propuse candidaturile doamnei Küllike JÜRIMÄE și domnului François BILTGEN.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea doamnei Küllike JÜRIMÄE și a domnului François BILTGEN de a exercita funcția de judecător în cadrul Curții de Justiție,

         ADOPTĂ PREZENTA DECIZIE:
   Articolul 1
   Sunt numiți judecători în cadrul Curții de Justiție pentru perioada 6 octombrie 2013 - 6 octombrie 2015:

               —

               doamna Küllike JÜRIMÄE

               —

               domnul François BILTGEN

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 26 iunie 2013.

            Președintele

         R. MONTGOMERY


               21.6.2016

               RO

               Jurnalul Oficial al Uniunii Europene

               C 224/36

         P8_TA(2014)0005
   Numărul de membri ai delegațiilor interparlamentare
   Decizia Parlamentului European din 16 iulie 2014 privind componența numerică a delegațiilor interparlamentare (2014/2704(RSO))
   (2016/C 224/10)

      Parlamentul European,

               —

               având în vedere propunerea de decizie a Conferinței președinților,

               —

               având în vedere Decizia sa din 12 martie 2014 privind numărul delegațiilor interparlamentare, al delegațiilor la comisiile parlamentare mixte și al delegațiilor la comisiile de cooperare parlamentară și la Adunările Parlamentare multilaterale (1),

               —

               având în vedere articolul 212 din Regulamentul său de procedură,

               1.

               hotărăște să modifice după cum urmează componența numerică a următoarelor delegații interparlamentare:

                           (a)

                              Europa, Balcanii de Vest și Turcia

                           Delegația la Comisia parlamentară mixtă UE-Fosta Republică Iugoslavă a Macedoniei: 13 membri
                           Delegația la Comisia parlamentară mixtă UE-Turcia: 25 de membri
                           Delegația pentru relațiile cu Elveția și Norvegia, la Comisia parlamentară mixtă UE-Islanda și la Comisia parlamentară mixtă a Spațiului Economic European (SEE): 17 membri
                           Delegația la Comisia parlamentară de stabilizare și de asociere UE-Serbia: 15 membri
                           Delegația la Comisia parlamentară de stabilizare și de asociere UE-Albania: 14 membri
                           Delegația la Comisia parlamentară de stabilizare și de asociere UE-Muntenegru: 14 membri
                           Delegația pentru relațiile cu Bosnia-Herțegovina și Kosovo: 13 membri

                           (b)

                              Rusia și statele Parteneriatului Estic

                           Delegația la Comisia parlamentară de cooperare UE-Rusia: 31 de membri
                           Delegația la Comisia parlamentară de cooperare UE-Ucraina: 16 membri
                           Delegația la Comisia parlamentară de cooperare UE-Moldova: 14 membri
                           Delegația pentru relațiile cu Belarus: 12 membri
                           Delegația la Comisiile parlamentare de cooperare UE-Armenia, UE-Azerbaidjan și UE-Georgia: 18 membri

                           (c)

                              Maghreb, Mashrek, Israel și Palestina

                           Delegații pentru relațiile cu:

                                       —

                                       Israel: 18 membri

                                       —

                                       Consiliul Legislativ Palestinian: 18 membri

                                       —

                                       țările din Maghreb și Uniunea Maghrebului Arab: 18 membri

                                       —

                                       țările din Mashrek: 18 membri

                           (d)

                              Peninsula Arabă, Irak și Iran

                           Delegații pentru relațiile cu:

                                       —

                                       Peninsula Arabă: 15 membri

                                       —

                                       Irak: 8 membri

                                       —

                                       Iran: 12 membri

                           (e)

                              America

                           Delegații pentru relațiile cu:

                                       —

                                       Statele Unite ale Americii: 58 de membri

                                       —

                                       Canada: 16 membri

                                       —

                                       Republica Federativă a Braziliei: 14 membri

                                       —

                                       țările din America Centrală: 15 membri

                                       —

                                       țările din Comunitatea Andină: 12 membri

                                       —

                                       Mercosur: 19 membri

                                 Delegația la Comisia parlamentară mixtă UE-Mexic: 14 membri
                           Delegația la Comisia parlamentară mixtă UE-Chile: 15 membri
                           Delegația la Comisia parlamentară mixtă UE-Cariforum: 15 membri

                           (f)

                              Asia/Pacific

                           Delegații pentru relațiile cu:

                                       —

                                       Japonia: 24 de membri

                                       —

                                       Republica Populară Chineză: 37 de membri

                                       —

                                       India: 24 de membri

                                       —

                                       Afganistan: 8 membri

                                       —

                                       țările din Asia de Sud: 15 membri

                                       —

                                       țările din Asia de Sud-Est și cu Asociația Națiunilor din Asia de Sud-Est (ASEAN): 26 de membri

                                       —

                                       Peninsula Coreeană: 12 membri

                                       —

                                       Australia și Noua Zeelandă: 12 membri

                                 Delegația la Comisiile parlamentare de cooperare UE-Kazahstan, UE-Kârgâzstan, UE-Uzbekistan, UE-Tadjikistan și Delegația pentru relațiile cu Turkmenistan și Mongolia: 19 membri

                           (g)

                              Africa

                           Delegații pentru relațiile cu:

                                       —

                                       Africa de Sud: 16 membri

                                       —

                                       Parlamentul Panafrican: 12 membri

                           (h)

                              Adunări multilaterale

                           Delegația la Adunarea Parlamentară mixtă ACP-UE: 78 de membri
                           Delegația la Adunarea Parlamentară a Uniunii pentru Mediterana: 49 de membri
                           Delegația la Adunarea Parlamentară Euro-Latinoamericană: 75 de membri
                           Delegația la Adunarea Parlamentară Euronest: 60 de membri
                           Delegația pentru relațiile cu Adunarea Parlamentară a NATO: 10 membri

               2.

               încredințează Președintelui sarcina de a transmite prezenta decizie, spre informare, Consiliului și Comisiei.

      (1)  Texte adoptate la acea dată, P7_TA(2014)0217.


Decizia Parlamentului European din 10 iulie 2007 privind introducerea, în Regulamentul de procedură al Parlamentului European, a unui nou articol 204a privind rectificările (2005/2041(REG))


title: 2014/454/UE: Decizia Consiliului din 8 iulie 2014 privind poziția care urmează să fie adoptată, în numele Uniunii Europene, în cadrul Comitetului mixt al SEE referitoare la o modificare a anexei XX (Mediul) la Acordul privind SEE

text:
               12.7.2014

               RO

               Jurnalul Oficial al Uniunii Europene

               L 205/20

         DECIZIA CONSILIULUI
   din 8 iulie 2014
   privind poziția care urmează să fie adoptată, în numele Uniunii Europene, în cadrul Comitetului mixt al SEE referitoare la o modificare a anexei XX (Mediul) la Acordul privind SEE

      (2014/454/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 175 alineatul (1), coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XX (Mediul) la Acordul privind SEE.

               (3)

               Directiva 2009/128/CE a Parlamentului European și a Consiliului (3) ar trebui încorporată în Acordul privind SEE.

               (4)

               Prin urmare, anexa XX (Mediul) la Acordul privind SEE ar trebui modificată în consecință.

               (5)

               Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii Europene, în cadrul Comitetului mixt al SEE referitoare la o modificare a anexei XX (Mediul) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 8 iulie 2014.

            Pentru Consiliu

            Președintele

         P. C. PADOAN

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  Directiva 2009/128/CE a Parlamentului European și a Consiliului din 21 octombrie 2009 de stabilire a unui cadru de acțiune comunitară în vederea utilizării durabile a pesticidelor (JO L 309, 24.11.2009, p. 71).

      PROIECT
      DECIZIA Nr. …/2014 A COMITETULUI MIXT AL SEE
      din
      de modificare a anexei XX (Mediul) la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:

                  (1)

                  Directiva 2009/128/CE a Parlamentului European și a Consiliului din 21 octombrie 2009 de stabilire a unui cadru de acțiune comunitară în vederea utilizării durabile a pesticidelor (1), astfel cum a fost rectificată în JO L 161, 29.6.2010, p. 11, ar trebui încorporată în Acordul privind SEE.

                  (2)

                  Prin urmare, anexa XX la Acordul privind SEE ar trebui modificată în consecință,

            ADOPTĂ PREZENTA DECIZIE:
      Articolul 1
      În anexa XX la Acordul privind SEE, după punctul 1k (Directiva 2003/35/CE a Parlamentului European și a Consiliului) se introduce următorul text:

                  „1l.

                     32009 L 0128: Directiva 2009/128/CE a Parlamentului European și a Consiliului din 21 octombrie 2009 de stabilire a unui cadru de acțiune comunitară în vederea utilizării durabile a pesticidelor (JO L 309, 24.11.2009, p. 71), astfel cum a fost rectificată în JO L 161, 29.6.2010, p. 11.
                  În sensul prezentului acord, dispozițiile directivei se citesc cu următoarea adaptare:
                  În ceea ce privește Norvegia, cuvintele «26 noiembrie 2012» din articolul 4 alineatul (2) se înlocuiesc cu cuvintele «1 ianuarie 2016».”

            Articolul 2
      Textele Directivei 2009/128/CE, astfel cum a fost rectificată în JO L 161, 29.6.2010, p. 11, în limbile islandeză și norvegiană, care se publică în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE (2), sau la data intrării în vigoare a Deciziei nr. …/… a Comitetului mixt al SEE din … (3) [care încorporează Regulamentul (CE) nr. 1107/2009], și anume la cea mai recentă dintre aceste date.
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii

               Comitetului mixt al SEE

         (1)  JO L 309, 24.11.2009, p. 71.

         (2)  [Nu au fost semnalate obligații constituționale.] [Au fost semnalate obligații constituționale.]

         (3)  JO L …


title: Decizia 2012/39/PESC a Consiliului din 25 ianuarie 2012 de numire a Reprezentantului Special al Uniunii Europene în Kosovo

text:
               26.1.2012

               RO

               Jurnalul Oficial al Uniunii Europene

               L 23/5

         DECIZIA 2012/39/PESC A CONSILIULUI
   din 25 ianuarie 2012
   de numire a Reprezentantului Special al Uniunii Europene în Kosovo (1)

   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 5 decembrie 2011, Consiliul și-a reafirmat angajamentul fără echivoc față de perspectiva europeană a Balcanilor de Vest, care rămâne esențială pentru stabilitatea și reconcilierea din regiune, precum și pentru viitorul acesteia. De asemenea, a reafirmat politica Uniunii în privința Kosovo și a reamintit concluziile anterioare ale Consiliului.

               (2)

               La 5 mai 2011, Consiliul a adoptat Acțiunea comună 2011/270/PESC (2) de numire a domnului Fernando GENTILINI în calitate de Reprezentant Special al Uniunii Europene (RSUE) în Kosovo, al cărui mandat se încheie la 31 ianuarie 2012.

               (3)

               Domnul Samuel ŽBOGAR ar trebui să fie numit în calitate de RSUE în Kosovo pentru perioada 1 februarie 2012-30 iunie 2013.

               (4)

               Procesul de stabilizare și de asociere constituie cadrul strategic al politicii Uniunii cu privire la regiunea Balcanilor de Vest, iar instrumentele acestuia sunt aplicabile Kosovo, inclusiv un parteneriat european, dialogul politic și tehnic în cadrul dialogului privind procesul de stabilizare și de asociere, precum și programele de asistență ale Uniunii în materie.

               (5)

               Pentru asigurarea coerenței cu alte activități relevante din sfera de competență a Uniunii, mandatul RSUE va fi pus în aplicare în coordonare cu Comisia.

               (6)

               Consiliul preconizează învestirea aceleiași persoane atât cu atribuțiile și competențele RSUE, cât și cu atribuțiile și competențele care îi revin șefului Biroului Uniunii Europene din Pristina.

               (7)

               RSUE își va îndeplini mandatul în contextul unei situații care s-ar putea deteriora și care ar putea împiedica atingerea obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Domnul Samuel ŽBOGAR este numit în calitate de Reprezentant Special al Uniunii Europene (RSUE) în Kosovo pentru perioada 1 februarie 2012-30 iunie 2013. Mandatul RSUE se poate încheia mai devreme, în cazul în care Consiliul decide astfel, pe baza unei propuneri a Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiectivele politicii
   Mandatul RSUE se bazează pe obiectivele politicii Uniunii în Kosovo. Acestea includ asumarea unui rol central în promovarea unui Kosovo stabil, viabil, pașnic, democratic și multietnic; consolidarea stabilității în regiune și contribuția la cooperarea regională și la relații de bună vecinătate în Balcanii de Vest; promovarea unui Kosovo care se angajează să respecte supremația legii, protecția minorităților și a patrimoniului cultural și religios; sprijinirea progreselor Kosovo către Uniune în conformitate cu perspectiva europeană a regiunii și în conformitate cu concluziile relevante ale Consiliului.
   Articolul 3
   Mandatul
   În vederea realizării obiectivelor politicii, mandatul RSUE constă în:

               (a)

               oferirea, de către Uniune, de consiliere și susținere în procesul politic;

               (b)

               promovarea coordonării politice globale a Uniunii în Kosovo;

               (c)

               consolidarea prezenței Uniunii în Kosovo și asigurarea coerenței și eficienței acesteia;

               (d)

               asigurarea de orientări politice locale șefului Misiunii Uniunii Europene de sprijinire a supremației legii în Kosovo (EULEX KOSOVO), inclusiv cu privire la aspectele politice ale chestiunilor legate de responsabilitățile executive;

               (e)

               asigurarea consecvenței și coerenței acțiunilor Uniunii în Kosovo;

               (f)

               sprijinirea progreselor Kosovo către Uniune, în conformitate cu perspectiva europeană a regiunii, prin intermediul comunicării publice orientate și prin activități desfășurate de Uniune în scopul asigurării unei înțelegeri și unui sprijin mai ample din partea publicului din Kosovo cu privire la chestiuni legate de Uniune;

               (g)

               monitorizarea, sprijinirea și facilitarea progreselor privind prioritățile politice, economice și europene, în acord cu competențele și responsabilitățile instituționale respective;

               (h)

               contribuirea la dezvoltarea și consolidarea respectării drepturilor omului și a libertăților fundamentale în Kosovo, inclusiv în privința femeilor și a copiilor, în conformitate cu politica Uniunii privind drepturile omului și cu orientările Uniunii privind drepturile omului;

               (i)

               sprijinirea implementării dialogului între Belgrad și Pristina facilitat de Uniune.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE).
   Articolul 5
   Finanțarea
   (1)   Valoarea de referință financiară destinată să acopere cheltuielile aferente mandatului RSUE pentru perioada 1 februarie 2012-30 iunie 2013 este de 2 410 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii. Resortisanții țărilor din regiunea Balcanilor de Vest pot participa la proceduri de ofertare pentru contracte.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   Pentru a-l asista pe RSUE la executarea mandatului său și pentru a contribui la coerența, vizibilitatea și eficacitatea acțiunii globale a Uniunii în Kosovo, se atribuie RSUE un personal propriu. În limitele mandatului său și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat respectiv este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați pentru a lucra cu RSUE. Personalul internațional contractat este format din resortisanți ai statelor membre.
   (3)   Toți membrii personalului detașat rămân sub autoritatea administrativă a statului membru, a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului său
   Privilegiile, imunitățile și alte garanții necesare îndeplinirii și bunei desfășurări a misiunii RSUE și a membrilor personalului acestuia se stabilesc de comun acord cu partea/părțile-gazdă, după caz. Statele membre și Comisia oferă tot sprijinul necesar în acest sens.
   Articolul 8
   Securitatea informațiilor UE clasificate
   (1)   RSUE și membrii echipei acestuia respectă principiile și standardele minime de securitate stabilite prin Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (3).
   (2)   ÎR este autorizat să comunice NATO/KFOR informații și documente ale UE clasificate până la nivelul „CONFIDENTIEL UE/EU CONFIDENTIAL” elaborate în scopurile acțiunii, în conformitate cu normele de securitate pentru protejarea informațiilor UE clasificate.
   (3)   ÎR este autorizat să comunice Organizației Națiunilor Unite (ONU) și Organizației pentru Securitate și Cooperare în Europa (OSCE), în conformitate cu necesitățile operaționale ale RSUE, informații și documente ale UE clasificate până la nivelul „RESTREINT UE/EU RESTRICTED” care sunt elaborate în scopurile acțiunii, în conformitate cu normele de securitate pentru protejarea informațiilor UE clasificate. În acest scop, vor fi adoptate dispoziții la nivel local.
   (4)   ÎR este autorizat să comunice părților terțe asociate la prezenta decizie documente ale UE neclasificate legate de deliberările Consiliului referitoare la acțiune și care fac obiectul obligației de secret profesional în conformitate cu articolul 6 alineatul (1) din Regulamentul de procedură al Consiliului (4).
   Articolul 9
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii și/sau statele membre, după caz, furnizează asistență logistică în regiune.
   Articolul 10
   Securitatea
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific misiunii pe baza orientărilor din partea SEAE, care include măsuri de securitate fizică, organizațională și procedurală specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate, inclusiv prevăzând un plan de urgență și un plan de evacuare a misiunii;

               (b)

               asigurarea faptului că întreg personalul desfășurat în afara Uniunii beneficiază de asigurare pentru un grad înalt de risc, necesară în condițiile specifice zonei de misiune;

               (c)

               asigurarea faptului că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au beneficiat, înainte de sosirea în zona de misiune sau în momentul sosirii, de o formare adecvată în domeniul securității, pe baza clasificărilor de risc atribuite zonei de misiune de către SEAE;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea, precum și transmiterea către Consiliu, ÎR și Comisie de rapoarte scrise cu privire la punerea în aplicare a acestora și cu privire la alte aspecte legate de securitate, în cadrul rapoartelor intermediare și al celor de executare a mandatului.

         Articolul 11
   Raportarea
   RSUE prezintă periodic ÎR și COPS rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau COPS, RSUE prezintă rapoarte Consiliului Afaceri Externe.
   Articolul 12
   Coordonarea
   (1)   RSUE promovează coordonarea politică globală a Uniunii. RSUE contribuie la asigurarea unei utilizări coerente a tuturor instrumentelor Uniunii la fața locului în vederea realizării obiectivelor de politică ale Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE furnizează scurte informări periodice misiunilor statelor membre și delegațiilor Uniunii.
   (2)   Pe teren, se menține o strânsă legătură cu șefii delegațiilor Uniunii în regiune și cu șefii de misiune ai statelor membre. Aceștia depun toate eforturile pentru a-l sprijini pe RSUE în executarea mandatului. RSUE oferă orientare politică locală șefului EULEX KOSOVO, inclusiv pentru aspectele politice ale chestiunilor legate de responsabilitățile executive. RSUE și comandantul operației civile se vor consulta reciproc, în funcție de necesități.
   (3)   RSUE asigură, de asemenea, legătura cu organismele locale relevante și cu alți actori internaționali și regionali prezenți la fața locului.
   (4)   RSUE, împreună cu alți actori ai Uniunii prezenți la fața locului, asigură difuzarea informațiilor și schimbul de informații între actorii Uniunii din teatrul de operații, în vederea atingerii unui grad înalt de conștientizare și evaluare comună a situației.
   Articolul 13
   Reexaminarea
   Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. RSUE prezintă Consiliului, ÎR și Comisiei, până la sfârșitul lunii noiembrie 2012, un raport privind progresele înregistrate și, la sfârșitul mandatului RSUE, un raport cuprinzător privind executarea mandatului.
   Articolul 14
   Intrarea în vigoare
   Prezenta decizie intră în vigoare la data adoptării.
   Se aplică de la 1 februarie 2012.

      Adoptată la Bruxelles, 25 ianuarie 2012.

            Pentru Consiliu

            Președintele

         N. WAMMEN

      (1)  În conformitate cu Rezoluția 1244 (1999) a Consiliului de Securitate al Organizației Națiunilor Unite.

      (2)  JO L 119, 7.5.2011, p. 12.

      (3)  JO L 141, 27.5.2011, p. 17.

      (4)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia Comisiei din 9 decembrie 1997 de modificare a Deciziei 83/247/CEE de instituire a unui comitet consultativ pentru politica comunitară privind silvicultura

text:
Anunţ juridic important

|

31997D0837

Official Journal L 346 , 17/12/1997 P. 0095 - 0096 Ediţie specială în limba cehă Chapter 13 Volume 019 P. 363  - 364 Ediţie specială în limba estonă Chapter 13 Volume 019 P. 363  - 364 Ediţie specială în limba maghiară Chapter 13 Volume 019 P. 363  - 364 Ediţie specială în limba lituaniană Chapter 13 Volume 019 P. 363  - 364 Ediţie specială în limba letonă Chapter 13 Volume 019 P. 363  - 364 Ediţie specială în limba malteză Chapter 13 Volume 019 P. 363  - 364 Ediţie specială în limba polonă Chapter 13 Volume 019 P. 363  - 364 Ediţie specială în limba slovacă Chapter 13 Volume 019 P. 363  - 364 Ediţie specială în limba slovenă Chapter 13 Volume 019 P. 363  - 364

		19971209Decizia Comisieidin 9 decembrie 1997de modificare a Deciziei 83/247/CEE de instituire a unui comitet consultativ pentru politica comunitară privind silvicultura(97/837/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât, ținând seama de progresul economic în domeniul silviculturii la nivel comunitar și de nevoia asigurării reprezentării diferitelor sale ramuri în cadrul comitetului, trebuie modificată Decizia 83/247/CEE a Comisiei [1],DECIDE:Articol unicDecizia 83/247/CEE se modifică după cum urmează:1. Articolele 1, 2 și 3 se înlocuiesc cu următorul text:"Articolul 1Sub auspiciile Comisiei se instituie un comitet consultativ pentru politica comunitară privind silvicultura, denumit în continuare "comitet". Comitetul este constituit din reprezentanți ai organizațiilor europene din domeniul silviculturii.Articolul 2Comitetul face recomandări Comisiei, la cererea acesteia sau din proprie inițiativă, cu privire la aspectele industriale ale politicii comunitare privind silvicultura, precum și la piață și alte aspecte economice referitoare la produsele din lemn din Comunitate sau la cererea de astfel produse.Articolul 3Comitetul este alcătuit din 23 de membri:- cinci membri reprezentând sectorul silvic;- șase membri reprezentând industria mecanică a lemnului;- șase membri reprezentând industriile de fabricare și prelucrare a celulozei, hârtiei și cartonului;- șase membri reprezentând industria tipografică și editorială."2. Articolele 5 și 6 se înlocuiesc cu următorul text:"Articolul 5Durata mandatului membrilor comitetului este de doi ani și se poate prelungi cu aprobarea Comisiei. La expirarea perioadei de doi ani, membrii comitetului rămân în funcție până când sunt înlocuiți sau până când le este reînnoit mandatul.Mandatul unui membru se încheie înaintea expirării perioadei de doi ani în caz de demisie sau deces.Pentru restul perioadei mandatului, respectivul membru este înlocuit în conformitate cu dispozițiile articolului 4.Funcțiile exercitate nu fac obiectul unei remunerări.Articolul 6Comisia publică lista membrilor comitetului, în scop informativ, în Jurnalul Oficial al Comunităților Europene."3. Articolul 10 se înlocuiește cu următorul text:"Articolul 10(1) Comitetul și grupurile de lucru sunt convocate de președinte. Comitetul se întrunește la sediul Comisiei.(2) Reprezentanții departamentelor în cauză ale Comisiei participă la ședințele comitetului și ale grupurilor de lucru."Adoptată la Bruxelles, 9 decembrie 1997.Pentru ComisieMartin BangemannMembru al Comisiei[1] JO L 137, 26.5.1983, p. 31.--------------------------------------------------19971209ANEXĂCOMITETUL CONSULTATIV PENTRU POLITICA COMUNITARĂ PRIVIND SILVICULTURA1. | Sectorul silvic | 5 membri || Păduri aflate în proprietate publică | 1 || CEPF – Confédération européenne des producteurs forestiers | 1 || USSE – Union de Silvicultores del Sur de Europa | 1 || UEF – Union of European Foresters | 1 || FECOF – Fédération européenne des communes forestières | 1 |2. | Industria mecanică a lemnului | 6 membri || CEI–Bois – Confédération européenne des industries du bois | 1 || OES – Organisation européenne des scieries | 1 || FESYP – Fédération européenne des syndicats de fabricants de panneaux de particules | 1 || FEROPA – Fédération européenne des fabricants de panneaux de fibres | 1 || FEIC – Fédération européenne des industries du contreplaqué | 1 || Euro MDF – European Association of Medium Density Fibreboard | 1 |3. | Unități de fabricare și prelucrare a celulozei, hârtiei și cartonului | 6 membri || CEPI – Confederation of European Paper Industries | 1 || EPIS – European Pulp Industry Sector | 1 || CEPI Cartonboard/Procarton | 1 || ETS – European Tissue Symposium | 1 || EDANA – European Disposables and Non–wovens Association | 1 || CITPA – Confédération internationale des transformateurs de papier et carton en Europe | 1 |4. | Tipografii și edituri | 6 membri || INTERGRAF – Confédération internationale de l'industrie graphique et des industries annexes | 1 || FAEP – Fédération des associations d'editeurs de périodiques de la CEE | 1 || ENPA – European Newspaper Publishers Association | 1 || EADP – European Association of Directory Publishers | 1 || EPC – European Publishers Council | 1 || FEP – Federation of European Publishers | 1 || Total | 23 |--------------------------------------------------